4ος Κύκλος Αυτομόρφωσης 
στο χώρο του Θερσίτη 


Ως συνέχεια της προσπάθειας που ξεκίνησε πριν τρία χρόνια να μοιραστούμε τη γνώση με όρους 
αυτομόρφωσης, θα πραγματοποιηθούν και φέτος στο χώρο του Θερσίτη μαθήματα ελληνικών σε 
μετανάστες-τριες μαθήματα μουσικών οργάνων (μπάσου, μπουζουκιού κ.α.), παραδοσιακών χορών, 
ΚίσΙ<-όοχϊηςι, φωτογραφίας, μοντάζ-επεξεργασίας βίντεο, σκακιού, γαλλικών, ενώ ευπρόσδεκτοι είναι 
και όσοι-ες επιθυμούν να μοιραστούν τη γνώση οποιοσδήποτε επιπλέον αντικειμένου. 

Το υπάρχον εκπαιδευτικό σύστημα διαμορφώνει ένα πολύ ασφυκτικό πλαίσιο, στο οποίο οι 
πραγματικές μαθησιακές ανάγκες απωθούνται και τελικά σαρώνονται από τον τεράστιο όγκο 
απαιτήσεων των σύγχρονων κοινωνικών προτύπων. Η διαδικασία της μάθησης εκφυλίζεται σε 
διαδικασία απόκτησης γνωστικών αντικειμένων, εχέγγυα υποσχέσεων κοινωνικής και επαγγελματικής 
ανέλξης και επιτυχίας (αν και στην περίοδο που διανύουμε κάτι τέτοιο φαντάζει μάλλον αμφίβολο). Η 
γνώση γίνεται εργαλείο για πολύ συγκεκριμένη χρήση: στόχο έχει να δημιουργήσει πειθήνιους, 
παραγωγικούς υπηκόους του κυρίαρχου κοινώνικοπολπΊκού και οικονομικού τρόπου οργάνωσης. Ο 
εθνικισμός ο ρατσισμός ο σεξισμός αποτελούν βασικά συστατικά της κυρίαρχης εκπαιδευτικής 
διαδικασίας. Ο χρόνος που απαιτείται για να μάθει κανείς κάτι γίνεται ανταλλακτικός και 
κοστολογείται, οπότε η εργαλεοποημένη γνώση γίνεται και εμπόρευμα. Αυτό θα πει ότι μπορεί να 
αποκτηθεί μόνο από εκείνους κι εκείνες που μπορούν να την αγοράσουν, κάτι που ταυτόχρονα 
αναπαράγει και διευρύνει τους υπάρχοντες κοινωνικούς αποκλεισμούς. Μαζί με όλα αυτά, η 
αποστειρωμένη εκπαιδευτική διαδικασία είναι γεμάτη από την αναπαραγωγή των κυρίαρχων 
διαχωρισμών, με πρώτο και κύριο τη διάκριση του διδάσκοντος από το διδασκόμενο και την 
τοποθέτηση του πρώτου στον άμβωνα του πεφωτισμένου και της αυθεντίας. 

Απέναντι σ' αυτή την πραγματικότητα προτάσσουμε το μοίρασμα της γνώσης μέσα από τς 
διαδικασίες της συλλογικής αυτομόρφωσης. Επιχειρούμε να καταργήσουμε έμπρακτα ρόλους και 
δίπολα (διδάσκων-διδασκόμενος), να καταρρίψουμε την έννοια της αυθεντίας -οι αυθεντίες απλά δε 
χωράνε στη λογική της αλληλεπίδρασης και της ανιδιοτέλειας μιας τέτοιας διαδικασίας. Τα μαθήματα 
δεν έχουν και δεν επθυμούν να έχουν καμία σχέση με την αναγνώριση και πιστοποίησή τους από 
«ειδήμονες» και κρατικούς ή μη οργανισμούς. Επιθυμούμε να γίνει η μάθηση το πεδίο για να 
συναντηθούν, να επικοινωνηθούν και τελικά να χαριστούν οι γνώσεις μας. Μέσα από διαδικασίες 
ισοτιμίας, να θέσουμε τους δικούς μας όρους για τη διεύρυνση των γνωστικών μας πεδίων, για την 
«ενίσχυση» ή την ανακάλυψη των πραγματικά δικών μας ενδιαφερόντων, των δικών μας αναγκών. 
Να μεταστρέφουμε τη στείρα μετάδοση γνώσης με πειραματισμούς, παιχνίδι, δημιουργικότητα, 
ανταλλαγή... Να αποκαθηλώσουμε τη γνώση από τον εργαλειακό της προορισμό... 

Ταυτόχρονα, σκοπεύουμε στο σπάσιμο των κοινωνικών αποκλεισμών και των ανισοτήτων που 
παράγονται μέσα από το εκπαιδευτικό σύστημα -τα μαθήματα είναι ανοιχτά και ελεύθερα για όποιον-α 
θέλει να συμμετάσχει. Τα μαθήματα δεν έχουν κάποια χρηματική αξία ανταλλαγής διότι δεν 
συνοδεύουν ούτε επθυμούν να συμπορευτούν με τις επίταγές των «από τα πάνω», οι οποίοι θέλουν 
κάθε πτυχή της ζωής μας συνυφασμένη με την έννοια του κέρδους. Το μοίρασμα της γνώσης δεν 
μπορεί να έχει αντίτιμο, όταν προορίζεται να χαριστεί για την ίδια τη χαρά της μάθησης και όχι μόνο 
για τη χρησιμότητά της. Μέσα και από αυτή την αντι-εμπορευματική σχέση μπλοκάρουμε τη 
χρηματική συναλλαγή που διαμεσολαβεί τς σχέσες και τς δραστηριότητές μας. Και είναι αυτό το 
μοίρασμα απαραίτητη προϋπόθεση κάθε ραδιουργίας ενάντια στο υπάρχον εκπαιδευτικό σύστημα και 


τις προτάσεις του και συνάμα έκφραση της δύναμης του πάθους μας για την ανατροπή κάθε 
χειραγωγικού μηχανισμού. Εδώ και τώρα. 

Όμως, στς μέρες που ζούμε επιχερεΐται συστηματικά σύγχυση των νοημάτων. Με πρώτη και 
καλύτερη την τοπική αυτοδιοίκηση του Ιλίου που τα τελευταία χρόνια αναλαμβάνει να καλύψει το 
κενό που δημιουργήθηκε από τις διαλυμένες προνοιακές υπηρεσίες, διαθέτοντας ασφαλώς ψίχουλα. 
Και αυτό το κάνει επιχειρώντας να ενσωματώσει την έννοια της κοινωνικής αλληλεγγύης και του 
μοιράσματος σε θεσμικά καλού πια και ανταλλακτικές αξίες. Στήνει κοινωνικά παντοπωλεία, κοινωνικά 
φροντιστήρια, επιχορηγεί με 71.000 ευρώ(!) τους εθνικοτοπικούς συλλόγους "για την ενίσχυση της 
πολιτιστικής ταυτότητας". Όμως, τέτοιες κινήσεις που γίνονται "από τα πάνω" μόνο καλές προθέσεις 
δεν έχουν και σε καμία περίπτωση δεν γίνονται χωρίς αντάλλαγμα. Ας μην ξεχνάμε ότι σε μερικούς 
μήνες έρχονται οι δημοτικές εκλογές και οι τοπικοί άρχοντες αγωνιούν για την εκλογική τους πελατεία. 
Και πέρα από αυτό, δε νοείται κοινωνική αλληλεγγύη προερχόμενη "από τα πάνω", δηλαδή από 
φορείς εξουσίας και εκμετάλλευσης, όπως οι δημοτικές αρχές. 

Μακριά από θεσμικούς φορείς, φιλανθρωπίες και εθελοντισμούς, τα μαθήματα 
αυτομόρφωσης είναι μόνο μία ανάμεσα σε άλλες υποδομές που μπορούμε να φτιάξουμε 
εμείς οι ίδιοι και οι ίδιες: συλλογικές κουζίνες, χαριστικά παζάρια, κοινωνικά ιατρεία.... 
Βλέπουμε αυτά τα μαθήματα ως μικρές χειρονομίες κοινωνικής αλληλεγγύης. Να 
ξαναθυμηθούμε πώς είναι να χαρίζουμε, να μοιραζόμαστε χωρίς αντάλλαγμα. Ιδιαίτερα 
τώρα, που οι «από πάνω» εφορμούν εναντίον μας αγριότερα από ποτέ, που οι κοινωνικοί 
αποκλεισμοί εντείνονται, που η μοναξιά και η μιζέρια σκι όζουν ανεξίτηλα την 
καθημερινότητα μας, να στήσουμε -μακριά από λογικές ηττοπάθειας- τα δικά μας 
οδοφράγματα ενάντιά τους, να ορθώσουμε συνολικές, συλλογικές απαντήσεις. Με πυξίδα 
την αλληλεγγύη και την αλληλοβοήθεια ας χτίσουμε σχέσεις αυθεντικές, ρηγματώνοντας 
βαθιά τον κόσμο της εξατομίκευσης και του κέρδους. Ας δημιουργήσουμε εκείνους τους 
τόπους που θα διασταυρωθεί ο πλούτος των επιθυμιών μας, των δεξιοτήτων μας, των 
γνώσεων μας. Σε μια κίνηση να σταθούμε ο ένας δίπλα στον άλλο. Τώρα και πάντα. 

